**มาตรการดูแลและเยียวยาผลกระทบจากไวรัสโคโรนาต่อเศรษฐกิจไทยทั้งทางตรงทางอ้อม ระยะที่ ๒**

เมื่อวันที่ ๒๔ มี.ค. ๒๕๖๓ คณะรัฐมนตรีมีมติเห็นชอบเรื่อง มาตรการดูแลและเยียวยาผลกระทบจากCOVID-19 ต่อเศรษฐกิจไทยทั้งทางตรงและทางอ้อม ระยะที่ ๒ ตามที่กระทรวงการคลังเสนอ โดยมีรายละเอียดดังนี้

๑. **มาตรการดูแลและเยียวยา “แรงงานลูกจ้าง ลูกจ้างชั่วคราว อาชีพอิสระที่ไม่อยู่ในระบบประกันสังคม”**

๑.๑ **มาตรการชดเชยรายได้แก่แรงงานลูกจ้าง ลูกจ้างชั่วคราว อาชีพอิสระที่ไม่อยู่ในระบบประกันสังคมหรือผู้ได้รับผลกระทบอื่น ๆ** ที่ได้รับผลกระทบจากการหยุดประกอบกิจการของสถานประกอบการที่เสี่ยงต่อการแพร่ระบาดของ COVID-19 ซึ่งเป็นสถานที่ที่มีคนแออัด เบียดเสียด ง่ายต่อการแพร่เชื้อ เช่น สนามมวย สนามกีฬา ผับ สถานบันเทิง โรงมหรสพ นวดแผนโบราณ สปา ฟิตเนส สถานบริการอื่น ๆ เป็นต้น หรือผู้ได้รับผลกระทบอื่น ๆ โดย ธนาคารกรุงไทย จำกัด (มหาชน) จะเป็นผู้รับลงทะเบียนเข้าร่วมมาตรการ เป้าหมายรวมทั้งสิ้น ๓ ล้านคน โดยการสนับสนุนเงินช่วยเหลือรายละ ๕,๐๐๐ บาทต่อเดือน เป็นระยะเวลา ๓ เดือน (เมษายน – มิถุนายน ๒๕๖๓) ผ่านการลงทะเบียนแสดงความจำนงตรวจสอบคุณสมบัติและการโอนเงินผ่านระบบ อิเล็กทรอนิกส์ เช่น พร้อมเพย์ตามเลขบัตรประจำตัวประชาชน โอนเข้าบัญชีธนาคาร และกระเป๋าเงินอิเล็กทรอนิกส์ เป็นต้น ซึ่งวิธีการขอรับความช่วยเหลือจะเป็นไปตามแนวทางที่กระทรวงการคลังกำหนด ทั้งนี้ การชดเชยไม่รวมผู้ประกันตนตามมาตรา ๓๓ ที่มีคุณสมบัติครบตามเงื่อนไขการได้รับประโยชน์ทดแทนกรณีว่างงานจากสำนักงานประกันสังคม ไม่รวมข้าราชการและข้าราชการบำนาญ และไม่รวมเกษตรกร (กลุ่มเกษตรกรได้รับความช่วยเหลืออื่น ๆ จากรัฐบาลอยู่แล้ว)

๑.๒ **โครงการสินเชื่อฉุกเฉิน** เพื่อเพิ่มสภาพคล่องชั่วคราวในการดำรงชีวิตแก่ประชาชนที่ได้รับ ผลกระทบจากไวรัส COVID-19 โดยไม่จำเป็นต้องมีหลักประกัน โดยธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อวงเงินรวม ๔๐,๐๐๐ ล้านบาท (ธนาคารออมสิน ๒๐,๐๐๐ ล้านบาท และ ธ.ก.ส. ๒๐,๐๐๐ ล้านบาท) วงเงินต่อรายไม่เกิน ๑๐,๐๐๐ บาท คิดอัตราดอกเบี้ยคงที่ไม่เกินร้อยละ ๐.๑๐ ต่อเดือน ระยะเวลากู้ไม่เกิน ๒ ปี ๖ เดือน ปลอดชำระเงินต้นและดอกเบี้ย ๖ เดือน รับคำขอสินเชื่อถึงวันที่ ๓๐ ธ.ค. ๒๕๖๓

๑.๓ **โครงการสินเชื่อพิเศษเพิ่มเติม** เพื่อเพิ่มสภาพคล่องชั่วคราวในการดำรงชีวิตแก่ประชาชนที่มีรายได้ประจำโดยมีหลักประกัน โดยธนาคารออมสินสนับสนุนสินเชื่อวงเงินรวม ๒๐,๐๐๐ ล้านบาท วงเงินต่อรายไม่เกิน ๕๐,๐๐๐ บาท คิดอัตราดอกเบี้ยคงที่ไม่เกินร้อยละ ๐.๓๕ ต่อเดือน ระยะเวลากู้ไม่เกิน ๓ ปี รับคำขอสินเชื่อถึงวันที่ ๓๐ ธันวาคม ๒๕๖๓

๑.๔ **โครงการสินเชื่อดอกเบี้ยต่ำสำหรับสำนักงานธนานุเคราะห์เพื่อช่วยเหลือประชาชนฐานราก**ที่ได้รับผลกระทบทั้งทางตรงและทางอ้อมจากการระบาดของ COVID-19 โดยธนาคารออมสินสนับสนุนเงินทุนดอกเบี้ยต่ำวงเงินรวม ๒,๐๐๐ ล้านบาท ให้แก่กระทรวงการพัฒนาสังคมและความมั่นคงของมนุษย์ในนามของสำนักงานธนานุเคราะห์ (สธค.) โดยคิดดอกเบี้ยร้อยละ ๐.๑๐ ต่อปี และ สธค. คิดดอกเบี้ยจากประชาชนไม่เกินร้อยละ ๐.๑๒๕ ต่อเดือน เป็นระยะเวลา ๒ ปี

๑.๕ **มาตรการเสริมความรู้** พิจารณาดำเนินการจัดฝึกอบรมเพื่อเพิ่มทักษะเสริมอาชีพ เพื่อเสริมสร้างความรู้ให้กับผู้ที่ได้รับผลกระทบของการแพร่ระบาดของ COVID-19 หรือผู้ที่สนใจ พร้อมทั้งจัดทำ กิจกรรมเพื่อสังคม (Corporate Social Responsibility: CSR)

๑.๖ **มาตรการเลื่อนเวลาการชำระภาษีเงินได้บุคคลธรรมดา** โดยเลื่อนเวลาการชำระภาษีเงินได้บุคคลธรรมดาจากเดิมสิ้นสุดวันที่ ๓๐ มิถุนายน ๒๕๖๓ เป็นสิ้นสุดวันที่ ๓๑ สิงหาคม ๒๕๖๓

๑.๗ **มาตรการเพิ่มวงเงินหักลดหย่อนค่าเบี้ยประกันสุขภาพ** โดยเพิ่มวงเงินหักลดหย่อน ค่าเบี้ยประกันสุขภาพจากเดิมตามจ่ายจริงไม่เกิน ๑๕,๐๐๐ บาท เป็นไม่เกิน ๒๕,๐๐๐ บาท และเมื่อรวมกับการหัก ลดหย่อนค่าเบี้ยประกันชีวิตและเงินฝากประเภทสงเคราะห์ชีวิตแล้วต้องไม่เกิน ๑๐๐,๐๐๐ บาท ทั้งนี้ ตั้งแต่ปีภาษี ๒๕๖๓ เป็นต้นไป

๑.๘ **มาตรการยกเว้นภาษีเงินได้บุคคลธรรมดาสำหรับค่าตอบแทนในการเสี่ยงภัยของบุคลากรทางการแพทย์และสาธารณสุข** โดยยกเว้นภาษีเงินได้บุคคลธรรมดาสำหรับ (๑) ค่าตอบแทนเสี่ยงภัย ในการเฝ้าระวัง สอบสวน ป้องกัน ควบคุม และรักษาผู้ป่วยจาก COVID-19 (๒) ค่าตอบแทนบุคคลที่มิใช่ข้าราชการหรือข้าราชการ ที่มีความรู้ ความสามารถ และประสบการณ์ในการให้คำปรึกษาด้านการแพทย์และสาธารณสุข เพื่อรับมือกับ สถานการณ์การแพร่ระบาดของไวรัส COVID-19 ที่ได้รับแต่งตั้งจาก กระทรวงสาธารณสุข ซึ่งเป็นเงินได้พึงประเมินที่ได้รับในปีภาษี ๒๕๖๓ เพื่อสนับสนุนบุคลากรทางการแพทย์และสาธารณสุขที่ปฏิบัติงานเกี่ยวกับการแพร่ระบาดของ COVID-19 ไม่มีภาระภาษีสำหรับค่าตอบแทนพิเศษจาก การปฏิบัติงานดังกล่าวและมีขวัญกำลังใจในการปฏิบัติงานเพิ่มขึ้น

๒. **มาตรการดูแลและเยียวยา “ผู้ประกอบการ”**

๒.๑ **โครงการสินเชื่อเพื่อช่วยเหลือผู้ประกอบการรายย่อย**ที่ได้รับผลกระทบจากการระบาดของ COVID-19 ได้แก่ ธุรกิจทัวร์ ธุรกิจสปา ธุรกิจขนส่งที่ เกี่ยวเนื่อง (รถทัวร์ รถบัส รถตู้ รถแท็กซี่ เรือนำเที่ยว รถเช่า) บริษัทนำเที่ยว โรงแรม ห้องพัก และร้านอาหาร โดยธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) สนับสนุนสินเชื่อวงเงินรวม ๑๐,๐๐๐ ล้านบาท วงเงินต่อรายไม่เกิน ๓ ล้านบาท คิดอัตราดอกเบี้ยร้อยละ ๓ สำหรับ ๒ ปีแรก ระยะเวลาการกู้ยืมสูงสุดไม่เกิน ๕ ปี รับคำขอสินเชื่อถึง วันที่ ๓๐ ธันวาคม ๒๕๖๓

๒.๒ **มาตรการเลื่อนเวลาการชำระภาษีเงินได้นิติบุคคล** โดยเลื่อนเวลาการชำระภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลที่ไม่ได้จดทะเบียนในตลาดหลักทรัพย์แห่งประเทศไทย ดังนี้

(๑) รอบระยะเวลาบัญชีปี ๒๕๖๒ (ภ.ง.ด. ๕๐) สำหรับกรณีที่จะต้องยื่นรายการชำระภาษีตั้งแต่ วันที่ ๑ เมษายน ๒๕๖๓ ถึงวันที่ ๓๐ สิงหาคม ๒๕๖๓ ออกไปเป็นภายในวันที่ ๓๑ สิงหาคม ๒๕๖๓

(๒) รอบระยะเวลาบัญชีปี ๒๕๖๓ (ภ.ง.ด. ๕๑) สำหรับกรณีที่จะต้องยื่นรายการชำระภาษีตั้งแต่ วันที่ ๑ กรกฎาคม ๒๕๖๓ ถึงวันที่ ๒๙ กันยายน ๒๕๖๓ ออกไปเป็นภายในวันที่ ๓๐กันยายน ๒๕๖๓

ทั้งนี้ เพื่อให้ผู้ประกอบการมีสภาพคล่องเพิ่มขึ้นจากการเลื่อนชำระภาษีตาม ภ.ง.ด. ๕๐ ประมาณ ๑๒๐,๐๐๐ ล้านบาท และจาก การเลื่อนชำระภาษีตาม ภ.ง.ด. ๕๑ ประมาณ ๓๐,๐๐๐ ล้านบาท

๒.๓ **มาตรการเลื่อนเวลาการยื่นแบบแสดงรายการ นำส่ง และชำระภาษี** โดยเลื่อนเวลาการยื่นแบบแสดงรายการ นำส่ง และชำระภาษีทุกประเภทที่กรมสรรพากรจัดเก็บ เช่น ภาษีมูลค่าเพิ่ม ภาษีธุรกิจเฉพาะ เป็นต้น ให้แก่ผู้ประกอบการที่ได้รับผลกระทบจากการแพร่ระบาดของโรคติดเชื้อไวรัส COVID-19 ได้แก่ (๑) ผู้ประกอบการที่ต้องปิดสถานประกอบการตามคำสั่งของทางราชการ เช่น กระทรวงมหาดไทย องค์กรปกครองส่วนท้องถิ่น กระทรวงสาธารณสุข เป็นต้น (๒) ผู้ประกอบการอื่น ๆ ที่ได้รับผลกระทบจากการแพร่ระบาดของโรคติดเชื้อไวรัส COVID-19 เฉพาะที่มีเหตุอันสมควรให้เลื่อนเวลาออกไป โดยกระทรวงการคลังจะพิจารณาเป็นรายกรณี เพื่อเป็นการลดภาระในการจัดทำเอกสารและการเพิ่มสภาพคล่องให้กับผู้ประกอบการที่ได้รับผลกระทบ ดังกล่าว

๒.๔ **มาตรการขยายเวลาการชำระภาษีให้แก่ผู้ประกอบอุตสาหกรรมสินค้าน้ำมันและ ผลิตภัณฑ์น้ำมัน** เพื่อบรรเทาภาระภาษีแก่ผู้เสียภาษีที่ได้รับผลกระทบจากภาวะเศรษฐกิจชะลอตัวจากการแพร่ระบาด COVID-19 กรมสรรพสามิตให้ผู้ประกอบอุตสาหกรรมน้ำมันและผลิตภัณฑ์น้ำมันจากเดิมยื่นขอชำระภาษีภายใน ๑๐ วันเป็นภายในวันที่ ๑๕ ของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บน โดยให้ดำเนินการดังกล่าวเป็นระยะเวลา ๓ เดือน (เมษายน – มิถุนายน ๒๕๖๓)

๒.๕ **มาตรการขยายเวลาการยื่นแบบรายการภาษีพร้อมกับชำระภาษีของการประกอบกิจการสถานบริการที่จัดเป็นบริการตามบัญชีพิกัดอัตราภาษีสรรพสามิต** แก่ผู้ประกอบกิจการ สถานบันเทิงที่ได้รับผลกระทบจากการให้ปิดสถานที่ที่เสี่ยงต่อการแพร่ระบาดที่มีคนแออัด เบียดเสียด ง่ายต่อการแพร่ เชื้อไวรัส COVID-19 เป็นการชั่วคราว กรมสรรพสามิตขยายเวลาการยื่นแบบรายการภาษีพร้อมกับชำระภาษีของการ ประกอบกิจการสถานบริการ ได้แก่ ไนต์คลับ ดิสโกเธค ผับ บาร์ ค็อกเทลเลาจน์ โดยรวมถึงสถานที่ที่จำหน่ายอาหาร และเครื่องดื่มแอลกอฮอล์ โดยจัดให้มีการแสดงดนตรีหรือการแสดงอื่นใดเพื่อการบันเทิง ซึ่งปิดทำการหลังเวลา ๒๔.๐๐ นาฬิกา และสถานอาบน้ำหรืออบตัว และนวด ตลอดจนกิจการเสี่ยงโชคประเภทสนามแข่งม้า และสนามกอล์ฟ ให้ยื่น แบบรายการและชำระภาษีภายในวันที่ ๑๕ กรกฎาคม ๒๕๖๓

๒.๖ **มาตรการยกเว้นอากรขาเข้าของที่ใช้รักษา วินิจฉัย หรือป้องกันโรคติดเชื้อ COVID-19** ตามรายการ ที่กระทรวงสาธารณสุขประกาศกำหนด ตั้งแต่วันที่ประกาศกระทรวงการคลังมีผลบังคับใช้ จนถึงวันที่ ๓๐ กันยายน ๒๕๖๓ เพื่อให้ทุกภาคส่วนสามารถเข้าถึงการรักษา วินิจฉัย หรือป้องกันโรคติดเชื้อไวรัส COVID-19 ได้มากขึ้น

๒.๗ **มาตรการทางภาษีอากรและค่าธรรมเนียมเพื่อสนับสนุนการปรับปรุงโครงสร้างหนี้**ของเจ้าหนี้ที่ไม่ใช่สถาบันการเงิน (บัตรเครดิต สินเชื่อส่วนบุคคล สินเชื่อรายย่อยเพื่อการประกอบอาชีพ สินเชื่อ รายย่อยระดับจังหวัด เช่าซื้อ ลีสซิ่ง และเจ้าหนี้อื่นที่ทาสัญญาปรับปรุงโครงสร้างหนี้ร่วมกับสถาบันการเงิน)

๒.๗.๑ (๑) ยกเว้นภาษีเงินได้บุคคลธรรมดาและภาษีเงินได้นิติบุคคลให้แก่ลูกหนี้สำหรับ เงินได้ที่ได้จากการปลดหนี้ของเจ้าหนี้ (๒) ยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่ลูกหนี้และเจ้าหนี้สำหรับเงินได้ที่ได้จากการโอนทรัพย์สิน การขายสินค้าหรือ การให้บริการ และการกระทำตราสารอันเนื่องมาจากการปรับปรุงโครงสร้างหนี้ (๓) ยกเว้นภาษีเงินได้บุคคลธรรมดา ภาษีเงินได้นิติบุคคล ภาษีธุรกิจเฉพาะ และอากรแสตมป์ให้แก่ลูกหนี้สำหรับเงินได้ที่ได้จากการโอนอสังหาริมทรัพย์ที่ จำนองเป็นประกันหนี้ของเจ้าหนี้ให้แก่ผู้อื่นซึ่งมิใช่เจ้าหนี้และการกระทำตราสารอันเนื่องมาจากการโอนอสังหาริมทรัพย์ ดังกล่าว โดยลูกหนี้ต้องนำเงินนั้นไปชำระหนี้แก่เจ้าหนี้ เฉพาะส่วนที่ไม่เกินกว่าหนี้ที่ค้างชำระหรือมีภาระผูกพันตาม สัญญาประกันหนี้ ทั้งนี้ ต้องเป็นไปตามหลักเกณฑ์ วิธีการ และเงื่อนไขที่อธิบดี และ(๔) ผ่อนปรนหลักเกณฑ์การ จำหน่ายหนี้สูญจากบัญชีลูกหนี้สำหรับหนี้ที่เจ้าหนี้ปลดหนี้ให้แก่ลูกหนี้ โดยไม่ต้องดำเนินการตามหลักเกณฑ์ปกติ

๒.๗.๒ ลดค่าธรรมเนียมจดทะเบียนสิทธิและนิติกรรมการโอนและการจำนอง อสังหาริมทรัพย์ตามประมวลกฎหมายที่ดิน และห้องชุดตามกฎหมายว่าด้วยอาคารชุด สำหรับกรณีการปรับปรุง โครงสร้างหนี้ตามกรณีที่กำหนด ซึ่งกรมที่ดินจะดำเนินการออกประกาศกระทรวงมหาดไทยให้เรียกเก็บค่าจดทะเบียนสิทธิและนิติกรรมดังกล่าว ร้อยละ ๐.๐๑ โดยมีผลตั้งแต่วันที่ประกาศใช้ในราชกิจจานุเบกษา ถึงวันที่ ๓๑ ธันวาคม ๒๕๖๔

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

กองสนเทศเศรษฐกิจ

กรมเศรษฐกิจระหว่างประเทศ

มีนาคม ๒๕๖๓

**Phase Two: Economic Relief Measures**

To mitigate the negative economic impact on employers and employees in the sectors most affected by the outbreak of COVID-19, the Royal Thai Government has approved Phase Two of a series of financial and fiscal relief measures. The measures approved by the Thai cabinet on March 24, 2020 are as follows:

1. **Relief measures for temporary and independent workers**

1.1 An income compensation of 5,000 Baht per month for three months for some 3 million workers not covered by the Social Security Fund (SSF) while those under the SSF will get increased unemployment compensation to 50% of salaries. The income compensation is applicable to businesses that were ordered to close due to the COVID-19 outbreak such as sporting venues, theatres, massage parlors, spas, and gyms.

1.2 The issuance of 10,000-Baht emergency loan per person at 0.1% monthly interest with no collateral for loans of up to 2 years and 6 months. Individuals can file for the emergency loan until 30 December 2020. The Government Saving Bank and the Bank for Agriculture and Agricultural Cooperatives will provide a collective credit limit of 40,000 million Baht.

1.3 The issuance of 50,000-Baht special loan per person at 0.35% monthly interest with collateral for loans of up to 3 years. Individuals can file for the special loan until 30 December 2020. The Government Saving Bank will provide a credit limit of 20,000 million Baht.

1.4 Lowering the interest rate of state-owned pawnshops of 0.125% a month for 2 years.

1.5 Training and skills enhancement activities for workers affected by the COVID-19 outbreak.

1.6 The extension of personal income tax filing deadline from 30 June 2020 to 31 August 2020.

1.7 Increase deduction of health insurance premiums from 15,000 Baht to 25,000 Baht starting from the 2020 tax year.

1.8 Personal income tax exemption as compensation for medical and public health personnel in the frontline of combating the COVID-19 outbreak.

2. **Relief measures for business operators**

2.1 The issuance of loans of up to 3 million Baht for SMEs at a 3% interest rate in the first 2 years for loans of up to 5 years. Businesses can file for this loan until 30 December 2020. This measure is for businesses affected by the outbreak of COVID-19 particularly those in the tourism sector including buses, hotels, and restaurants.

2.2 The extension of corporate income tax filing to 31 August 2020 (Por Ngor Dor 50) and 30 September 2020 (Por Ngor Dor 51).

2.3 The extension of filing of other taxes for affected operators.

2.4 The extension of filing of excise tax for oil products operators extended to the 15th of the following month for three months (April – June 2020).

2.5 The extension of deadline for filing tax returns and paying taxes for businesses in the service sector affected by orders to close business to prevent the spread of COVID-19 such as restaurants, bars, and nightclubs.

2.6 The exemption of import duty for products related to the prevention and treatment of COVID-19 until 30 September 2020.

2.7 The exemption of taxes and fee cuts for debt restructuring with non-financial institution creditors.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Division of Economic Information

Department of International Economic Affairs

March 2020